smcproject/ml-wiki-sentences huggingface dataset:
2017 ജനുവരി 10 ന്  അന്തരിച്ചു[1] അവലംബം
കോട്ടൂളി
കോഴിക്കോട് ജില്ലയിലെ മാനാഞ്ചിറയ്ക്കടുത്തുള്ള ഒരു നഗരപ്രദേശമാണ് കോട്ടൂളി.
വളരെ ചരിത്രപ്രാധാന്യമുളള ഉള്ള ഒരു സ്ഥലംകൂടിയാണ് ഇത്.
കോട്ടൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kottur_Gramapanchayat
കോഴിക്കോട് ജില്ലയിലെ കൊയിലാണ്ടി താലൂക്കിൽ ബാലുശ്ശേരി ബ്ളോക്കിൽ കോട്ടൂർ, അവിടനല്ലൂർ, കൂരാച്ചുണ്ട് (ഭാഗികം) വില്ലേജ് ഉൾപ്പെടുന്ന ഗ്രാമപഞ്ചായത്താണ് 28.98 ചതുരശ്ര കിലോമീറ്റർ വിസ്തീർണ്ണമുള്ള കോട്ടൂർ ഗ്രാമപഞ്ചായത്ത് .
1961 ലാണ് കോ ട്ടൂർ പഞ്ചായത്ത് രൂപീകരിച്ചത്.
രണ്ട് വർഷത്തിനുശേഷം എഴു വാർഡുകളിലേക്കാണ് ആദ്യ തിരഞ്ഞെടുപ്പ് നടന്നത്.
ആർ.കെ ഗോവിന്ദൻ ആയിരുന്നു ആദ്യ പ്രസിഡന്റ്.
കോട്ടൂർ എന്നറിയപ്പെടുന്ന ഈ പ്രദേശം കുറുമ്പ്രനാട് നാട്ടുരാജ്യത്തിന്റെ ഭാഗമായിരുന്നു.
1961 ഡിസംബർ 12-ാം തിയതി കോട്ടൂർ പഞ്ചായത്ത് രൂപീകൃതമായി.
കാട്ടാനകളും, പുലികളും വിഹരിക്കുന്ന കാടുകൾ ആയിരുന്നു 1940 വരെ ഈ പ്രദേശങ്ങൾ.
40 കളിൽ കുടിയേറ്റം ആരംഭിച്ചപ്പോൾ കിഴക്കൻ മലയോരം നാണ്യവിള ഉത്പാദന മേഖലയായി മാറി.
വന്യജീവി സമ്പത്ത് നാമാവശേഷമായി.1963-ലെ പഞ്ചായത്ത് ഇലക്ഷൻ നടക്കുമ്പോൾ ആകെ 7 വാർഡുകളാണുണ്ടായിരുന്നത്.
ഒരു ഹരിജൻ സ്ത്രീയായ കല്യാണിയെ നോമിനേറ്റ് ചെയ്തുകൊണ്ട് പഞ്ചായത്ത് ഒരു പുതിയ ചരിത്രത്തിന് തുടക്കമിട്ടു.
ആർ.കെ.ഗോവിന്ദൻ മാസ്റ്റർ (പ്രസിഡന്റ്), ടി.എച്ച്.നാരായണൻ നായർ (വൈസ് പ്രസിഡന്റ്), എം.പി.ഗോപാലൻ, എൻ.നാരായണൻ നായർ, പി.ഗോപാലൻ നായർ, എം.കെ.ഗോവിന്ദൻകുട്ടി നായർ, ടി.എം.രാമൻ, ടി.മൊയ്തി എന്നിവരായിരുന്നു തെരഞ്ഞെടുക്കപ്പെട്ട ആദ്യ ബോർഡിലുണ്ടായിരുന്നത്.
തൊട്ടുകൂടായ്മയും തീണ്ടിക്കൂടായ്മയും ഈ ഗ്രാമത്തിന്റെ മുഖമുദ്രയായിരുന്നു.
ഹരിജനങ്ങൾ ഒരു തരം അടിമകളായിരുന്നു.
ബ്രാഹ്മണർ സഞ്ചരിക്കുമ്പോൾ പ്രത്യേക ശബ്ദം ഉണ്ടാക്കി താണ ജാതിക്കാർക്ക് മുന്നറിയിപ്പ് കൊടുത്തിരുന്നു.
ബ്രാഹ്മണ ഗൃഹങ്ങളും അമ്പലങ്ങളുമല്ലാതെ മറ്റു കെട്ടിടങ്ങൾക്കു ഓട് മേയുന്നതുപോലും  വിലക്കപ്പെട്ടിരുന്നു.
തേക്കു മരങ്ങളും കരിങ്കല്ലുകളും ബ്രാഹ്മണർക്കു മാത്രം അവകാശപ്പെട്ടതായിരുന്നു.
ബ്രാഹ്മണരും, നായൻമാരുമായിരുന്നു ജന്മികൾ.
കോട്ടൂർ, അവിടനല്ലൂർ, തൃക്കുറ്റിശ്ശേരി എന്നീ മൂന്ന് അംഗങ്ങളുടെയും (വില്ലേജ്) അധികാരിമാർ നമ്പൂതിരിമാരായിരുന്നു.
ജന്മിമാർക്ക് കുടിയാൻമാരെ ഏത് അവസരത്തിലും കുടിയൊഴിപ്പിക്കാവുന്ന വിധത്തിൽ മേൽച്ചാർത്ത് സമ്പ്രദായം നിലവിലുണ്ടായിരുന്നു.
തൽഫലമായി ജന്മിമാരെ സന്തോഷിപ്പിക്കേണ്ടത് കുടിയാന്റെ കടമയായി.
കൃഷിഭൂമി കൃഷിക്കാരന് എന്ന മുദ്രാവാക്യം ആദ്യ ദശകങ്ങളിൽ അന്യമായിരുന്നുവെങ്കിലും പുരോഗമന പ്രസ്ഥാനങ്ങളുടെ കടന്നുവരവോടെ ഒഴിപ്പിക്കൽ നിരോധനം നിയമമായതോടെ അവകാശബോധം കർഷകരിൽ ഉടലെടുക്കുകയുണ്ടായി.
1957 ഏപ്രിൽ 11-ന് പുറപ്പെടുവിച്ച ഒഴിപ്പിക്കൽ നിരോധന ഓർഡിനൻസ് കുടിയാന്റെ രക്ഷാ കവചമായി.
ഭൂപരിഷ്ക്കരണ നിയമം പാസ്സായപ്പോൾ ജന്മിത്വം അവസാനിക്കുകയും ചെറുകിട ഭൂവുടമകൾ ഉദയം ചെയ്യുകയും ചെയ്തു.
തെങ്ങും, നെല്ലുമായിരുന്നു പ്രധാന വിളകൾ.
കവുങ്ങും കുരുമുളക് വള്ളികളും പറമ്പുകളിൽ ചിലയിടത്തുമാത്രം ഒതുങ്ങിനിന്നു.
വിദ്യാഭ്യാസ രംഗം പിച്ചവെച്ചു തുടങ്ങിയത് 20-ാം നൂറ്റാണ്ടിന്റെ ആദ്യദശകത്തിലാണ്.
നിലത്തെഴുത്താശാൻമാരുടെ മേൽനോട്ടത്തിൽ എഴുത്തു പള്ളിക്കൂടങ്ങളാണ് ആദ്യമുണ്ടായിരുന്നത്.
കോട്ടൂർ, പാലൊളി, പുനത്ത്, അവിടനല്ലുർ, തൃക്കുറ്റിശ്ശേരി, വാകയാട് എന്നിവിടങ്ങളിൽ ഇത്തരം പള്ളിക്കൂടങ്ങൾ ഉണ്ടായിരുന്നു.
ഫർക്ക അടിസ്ഥാനത്തിൽ പ്രൈമറി വിദ്യാലയങ്ങൾ ആരംഭിച്ചതോടെ അവിടനല്ലൂരിൽ ഒരു ലോവർ പ്രൈമറി സ്കൂൾ  1911-ൽ ആരംഭിച്ചു.
അണിയോത്ത് സ്കൂൾ എന്നാണ് അറിയപ്പെട്ടിരുന്നത്.
കുഞ്ഞിക്കണ്ണൻ ഗുരുക്കളുടെ (വാഗ്ഭടാനന്ദഗുരു) നേതൃത്വത്തിൽ ആത്മ വിദ്യാസംഘം വ്യാപിക്കാൻ തുടങ്ങിയപ്പോൾ ജാതി വ്യവസ്ഥയുടെ അടിത്തറ ഇളകിത്തുടങ്ങുകയും വിദ്യാഭ്യാസം അനിവാര്യമാണെന്ന് തോന്നിതുടങ്ങുകയും ചെയ്തു.
1921-ൽ മൂലാട് ആത്മവിദ്യാസംഘത്തിൽപ്പെട്ട കോണിക്കോത്ത് ഗോവിന്ദൻ വൈദ്യൻ, ചാത്തു വൈദ്യൻ എന്നിവരുടെ നേതൃത്വത്തിൽ കോട്ടൂർ സ്കൂൾ സ്ഥാപിക്കപ്പെട്ടു.
ഇതോടെ വിദ്യാഭ്യാസം വ്യാപകമായിത്തുടങ്ങി 1950-ൽ കോട്ടൂർ പഞ്ചായത്ത് അതിർത്തിയിൽ വിശാലമായ നിരവത്ത് പാലോട്ടുമ്മൽ തറവാട്ടുകാർ സൌജന്യമായി നൽകിയ സ്ഥലത്ത് പ്രാദേശിക കമ്മിറ്റിയുടെ നേതൃത്വത്തിൽ നടുവണ്ണൂർ ഹൈസ്കൂൾ ആരംഭിച്ചതോടെ ഉന്നത വിദ്യാഭ്യാസം (അന്നത്തെ നിലയിൽ) വ്യാപകമായി.
സ്വാതന്ത്ര്യസമരവും ദേശീയപ്രസ്ഥാനവും വലിയ തോതിലല്ലെങ്കിലും അതിന്റെ അലയൊലി ഇവിടെയും ഉണ്ടായിരുന്നു.
സ്വതന്ത്രഭാരതത്തിന്റെ (അന്നത്തെ രഹസ്യ ചിത്രം) 13 കോപ്പികൾ രഹസ്യമായി ഈ പഞ്ചായത്തിൽ പ്രചരിപ്പിക്കപ്പെട്ടിരുന്നു.
കള്ളുഷാപ്പ് പിക്കറ്റിംഗും ഖാദി നെയ്ത്തും കുറെ ആളുകളെയെങ്കിലും സ്വാധീനിച്ചിരുന്നു.
എന്നാൽ ജന്മി കുടുംബങ്ങൾ ബ്രിട്ടീഷ് ആധിപത്യത്തെ സേവിക്കുകതന്നെ ചെയ്തു.
1942-ലെ സ്വാതന്ത്ര്യസമരകാലത്ത് സകല മർദ്ദന മുറകളും നേരിട്ടുകൊണ്ട് വടക്കയിൽ രാമൻ നായർ, കാര്യാട്ട് കുഞ്ഞിരാമൻ നായർ എന്നിവർ നടുവണ്ണൂർ സബ് രജിസ്ട്രാർ ആഫീസ് കത്തിക്കുന്നതിൽ പങ്കാളികളായി.
ഉള്ള്യേരി പാലം പൊളി നടന്നതും സബ് രജിസ്ട്രാർ ആഫീസ് കത്തിച്ചതും ചരിത്ര രേഖകളായി.
സ്വാതന്ത്ര്യ സമ്പാദനത്തിനു ശേഷം അയിത്തോച്ചാടനം കുറേക്കൂടി വേഗതയാർജ്ജിച്ചു.
മത മൈത്രിയുടെയും സഹവർത്തിത്വത്തിന്റേയും ഉദാഹരണമായ  പാലൊളി പ്രദേശം ഇസ്ളാം
മത വിശ്വാസികളുടെ കേന്ദ്രമാണ്.
130 വർഷങ്ങൾക്കു മുമ്പു തന്നെ മുസ്ളീം പള്ളി നിർമ്മിച്ചിരുന്നു.
എന്നാൽ ആ പ്രദേശത്തെ ഊരാടത്തു നായർ (ജന്മി വീട്ടുകാർ) പള്ളിയിൽ കഞ്ഞി പകർച്ചക്കാവശ്യമായ നെല്ലും, വാഴക്കുലകളും എത്തിച്ചു കൊടുക്കുമായിരുന്നു.
കുന്നരംവെള്ളി കോവിലകത്തുനിന്നു കുന്നരം വെള്ളി പള്ളിയിലേക്ക് ഇതേ പോലെ സാധനങ്ങൾ നൽകിയിരുന്നു.
മലബാർ കലാപം (തെറ്റിദ്ധരിക്കപ്പെട്ട)നടന്ന കാലത്തുപോലും വർഗ്ഗീയ വൈര്യം ഇവിടെ ഉടലെടുത്തിരുന്നില്ല.
കിഴക്കൻ മലയോരത്ത് നടന്ന കുടിയേറ്റമാണ് 1940-കളിലെ മറ്റൊരു  പ്രധാന സംഭവം.
കാട്ടാനകൾ വിഹരിച്ചിരുന്ന കാടുകൾ  കുറഞ്ഞ കാലം കൊണ്ട് അധിവാസകേന്ദ്രങ്ങളായി മാറി.
ഗതാഗതം ഒരു പ്രശ്നമായിരുന്ന ഈ പ്രദേശത്ത് 1938-ലാണ് ഒരു മൺ റോഡുണ്ടാവുന്നത്.
ഇപ്പോഴത്തെ നടുവണ്ണൂർ കുട്ടാലിട റോഡിലൂടെ ഒരു സമ്പന്നനുവേണ്ടി കാളവണ്ടി ഓടുമായിരുന്നു.
ഇന്ന് ഗതാഗത തിരക്കുള്ള പൊതുറോഡാണ് ഇത്.
1968-ൽ ബസ് യാത്ര സൌകര്യവും ഈ റോഡിലാണ് നിലവിൽ വന്നത്.
വൈദ്യൂതീകരണം ആദ്യമായി നടന്നത് നടുവണ്ണൂർ ഹൈസ്കൂൾ വാകയാട് - 1970ൽ, ഫോൺ കണക്ഷൻ ആദ്യമായി ലഭിച്ചത് തയ്യിൽ വീട് പുനത്ത് - 1967ൽ, റേഡിയോ ആദ്യം സ്ഥാപിച്ചത് നടുവണ്ണൂർ ഹൈസ്കൂൾ വാകയാട് - 1956ൽ എന്നിങ്ങനെയാണ്.
പഞ്ചായത്തിന്റെ കിഴക്കേ അതിരിൽ സഹ്യപർവ്വത നിരകളുടെ ഭാഗമായ തുരുത്തമലയും കുന്നിക്കൂട്ടം മലകളുമാണ്.
ഇവിടെ വളരെ ഉയരം കൂടിയ ചെങ്കുത്തായ ചരിവാണുള്ളത്.
പാറയും വളക്കൂറുള്ള കരിമണ്ണും സമൃദ്ധമാണ്.
വറ്റാത്ത നീരുറവകൾ ഇവിടെയുണ്ട്.
റബ്ബർ തോട്ടം ഏറ്റവും ഉയരം കൂടിയ ഭാഗത്തുപോലുമുണ്ട്.
മുമ്പത്തെ വൻ കാടുകൾ നശിക്കപ്പെട്ടുവെങ്കിലും മിച്ച ഭൂമിയായി പ്രഖ്യാപിച്ച സ്ഥലങ്ങളിൽ കാട് നിലവിലുണ്ട്.
അടിവാരത്തിലെത്തുമ്പോൾ തെങ്ങ്, കവുങ്ങ് കൃഷി തുടങ്ങുന്നു.
കേരളത്തിലെ മറ്റു പ്രദേശങ്ങളിൽ നടന്നപോലെ ജന്മി കുടിയാൻ വർഗ്ഗവൈരുദ്ധ്യങ്ങൾ ഈ പഞ്ചായത്തിലെ കാർഷിക മേഖലയിൽ രൂക്ഷമായിരുന്നില്ല.
കർഷകർ അതുകൊണ്ട് പുനം കൃഷിയിൽ വ്യാപൃതമായിരുന്നു.
അമ്പത് വർഷം മുമ്പ് ധാന്യങ്ങളായിരുന്നു കൂലിയായി നൽകിയിരുന്നത്.
പഴയകാലത്ത് ഈ പഞ്ചായത്തിലെ മുഖ്യ വിള നെല്ലായിരുന്നു.
പറമ്പുകളിൽപ്പോലും നെൽകൃഷി നടത്തിയിരുന്നു.
തെങ്ങ്, കുരുമുളക് എന്നിവയും വ്യാപകമായി കൃഷി ചെയ്തിരുന്നു.
ഇടവിളകളായി ചേന, ചേമ്പ്, മഞ്ഞൾ, കാച്ചിൽ, പയർ, മധുരക്കിഴങ്ങ് എന്നിവയും കൃഷി ചെയ്തിരുന്നു.
കുടിയേറ്റ കർഷകരുടെ ആഗമനത്തോടുകൂടി പുനം കൃഷി അവസാനിക്കുകയും പഞ്ചായത്തിലെ ഭക്ഷ്യരംഗത്തെ സ്വയം പര്യാപ്തതക്ക് മങ്ങലേൽക്കുകയും ചെയ്തു.
അവർ മുഖ്യമായും റബ്ബർ, തെങ്ങ്, കുരുമുളക് തുടങ്ങിയ നാണ്യവിളകൾക്കാണ് പ്രധാന്യം കൊടുത്തത്.
മുമ്പ് നെൽകൃഷി ചെയ്തിരുന്ന സ്ഥലങ്ങൾ ഇപ്പോൾ തെങ്ങും കവുങ്ങും കൃഷി ചെയ്യുന്ന ഭൂമികളായി മാറിക്കഴിഞ്ഞു.
അതിരുകൾ തെക്ക്‌ - പനങ്ങാട്, ബാലുശ്ശേരി, ഉള്ളിയേരി പഞ്ചായത്തുകൾ വടക്ക് -നൊച്ചാട്, കായണ്ണ പഞ്ചായത്തുകൾ കിഴക്ക് - കായണ്ണ, കൂരാച്ചുണ്ട് പഞ്ചായത്തുകൾ പടിഞ്ഞാറ് - നടുവണ്ണൂർ, ഉള്ളിയേരി പഞ്ചായത്തുകൾ വാർഡുകൾ 19എണ്ണം
മുലാട്, നരയംകുളം, കോളിക്കടവ്,
ചെടിക്കുളം,അവിടനല്ലൂർ,അമ്മയാട്ടുവയൽ
പൂനത്ത്, നീറോത്ത്,  പാവുക്കണ്ടി, തൃക്കുറ്റിശ്ശേരി
ഇടിഞ്ഞക്കടവ്, പതിനൊന്നുകണ്ടി,  വാകയാട്, തിരുവോട്
പാലോളി, കൂട്ടാലിട, പടിയെക്കണ്ടി,  കോട്ടൂർ, കുന്നരംവള്ളി
ിതിവിവരക്കണക്കുകൾ ജില്ല കോഴിക്കോട് ബ്ലോക്ക് ബാലുശ്ശേരി വിസ്തീര്ണ്ണം 28.98 ചതുരശ്ര കിലോമീറ്റർ ജനസംഖ്യ 27,682 പുരുഷന്മാർ 14,026 സ്ത്രീകൾ 13,656 ജനസാന്ദ്രത 955 സ്ത്രീ : പുരുഷ അനുപാതം 974 സാക്ഷരത 91.7% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kotturpanchayat Archived 2015-06-18 at the Wayback Machine .
കോട്ടുവള്ളി ഇംഗ്ലീഷ് വിലാസം https://ml.wikipedia.org/wiki/Kottuvally
എൻ.എച്ച്-17 ന്റെ അരികിലുള്ള ഒരു ഗ്രാമമാണ് കോട്ടുവള്ളി.
പറവൂർ താലൂക്കിലെ, കോട്ടുവള്ളി ഗ്രാമപഞ്ചായത്തിന്റെ ആസ്ഥാനം കൂടിയാണ് കോട്ടുവള്ളി.
തിരുവിതാംകൂറിൽ രൂപം കൊണ്ട ആദ്യത്തെ ഒമ്പതു വില്ലേജു യൂണിയനുകളിൽ ഒന്നായിരുന്നു കോട്ടുവള്ളി.
തൊട്ടുകൂടായ്മക്കെതിരേ പ്രാദേശികമായി പല സമരങ്ങളും നടന്നിട്ടുള്ള നാടാണ് കോട്ടുവള്ളി.
തത്തപ്പിള്ളിയിൽ നിന്നും കോട്ടുവള്ളി കൂടി എറണാകുളത്തേക്ക് ബോട്ട് ഗതാഗതം ഉണ്ടായിരുന്നു.
എന്നാൽ ചെറിയപ്പിള്ളി പാലം ഗതാഗതത്തിനായി തുറന്നു കൊടുത്തതോടെ ഈ ബോട്ടു സർവ്വീസ് നിലച്ചു ജീവിതോപാധികൾ
പൊക്കാളി കൃഷി ആയിരുന്നു പ്രധാന ജീവിതോപാധി, എന്നാൽ ഇതിൽ നിന്നുമുള്ള വരുമാനം കുറഞ്ഞതോടെ ആളുകൾ മറ്റു വരുമാനമാർഗ്ഗങ്ങളിലേക്കു തിരിഞ്ഞു.
നല്ല കയറിനു പേരു കേട്ട സ്ഥലമായിരുന്നു കോട്ടുവള്ളി.
ഏതാനും വർഷങ്ങൾ മുമ്പു വരെ വൻതോതിൽ കയറുൽപ്പാദിപ്പിച്ച് ആലപ്പുഴയിലേക്കു വള്ളങ്ങളിലും, മറ്റു കരമാർഗ്ഗവും കൊണ്ടുപോവുമായിരുന്നു.
ആരാധാനലായങ്ങൾ കോട്ടുവള്ളിക്കാവു ക്ഷേത്രം.
കോട്ടുവള്ളി ശ്രീനാരായണ ക്ഷേത്രം വിദ്യാഭ്യാസസ്ഥാപനങ്ങൾ കോട്ടുവള്ളി ലോവർ പ്രൈമറി സ്കൂൾ ഗവ.
യു.പി സ്കൂൾ കോട്ടുവള്ളി അവലംബം
കോട്ടൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Kottoor
മലപ്പുറം ജില്ലയിൽ തിരൂർ താലൂക്കിൽ, കോട്ടക്കൽ മുനിസിപ്പാലിറ്റിയിലെ ഒരു ഗ്രാമമാണ് കോട്ടൂർ.
മുന്പ്  ഏറനാടും ഇപ്പോൾ തിരൂരും താലൂക്കിലെ കോട്ടക്കൽ, പുത്തൂർ, പൊന്മള,ചേങ്ങോട്ടൂർ, മാറാക്കര അംശങ്ങളുടെ മദ്ധ്യേയുള്ള ഇന്ത്യനൂർ അംശത്തിലെ ഒരു ദേശമാണ്.
ഇന്ത്യനൂരുമായി അതിർത്തി പങ്കിട്ടുന്ന മൈലമ്പാടൻ ഇടവഴി മുതൽ കാരപറന്പ് ഉണ്ണ്യാൽ, തെക്കുമ്പറന്പ് പെരുങ്കുളം മുതൽ 4 സെന്റ് കോളനി വഴി മുതുവത്ത് മുകൾ പറമ്പ് തെക്കും പാലയ്ക്ക തൊടി കോട്ടപ്പറമ്പ് വഴി കൈതക്കൽ ഇടവഴി വരെ പടിഞ്ഞാറും വില്ലൂർ ദേശവുമായി അതിര് പങ്ക് വയ്ക്കുന്ന വലയതോട് വടക്കും അതിരുകളായാണ് കോട്ടൂർ അറിയപ്പെടുന്നതെങ്കിലും പേങ്ങാട്ടിടവഴി ചക്കിയൻമുകൾ കാരപറന്പ് മുതൽ വടക്കുഭാഗം കോട്ടക്കൽ അംശത്തിലെ കുറ്റിപ്പുറം ദേശത്ത് പെട്ടതാണ്.
വയലും കരയും തരിശും വെറും പറമ്പുമായി കിടക്കുന്ന ഈ പ്രദേശം കിഴക്കേ കോവിലകം എന്ന് പറയപ്പെടുന്ന കോട്ടക്കൽ സാമൂതിരി കോവിലകത്തിന്റെയും ആതവനാട് ആസ്ഥാനമായ ആഴുവഞ്ചേരി തമ്പ്രാക്കളുടെയും ജന്മഭൂമിയിൽപ്പെട്ടതാണ്.
കോട്ടുക്കൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kottukal_Gramapanchayat തിരുവനന്തപുരംജില്ലയിലെ അതിയന്നൂർ ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 12.16 ചതുരശ്ര കിലോ മീറ്റർ വിസ്തൃതിയുള്ള കോട്ടുക്കൽ ഗ്രാമപഞ്ചായത്ത് .
1961 ലാണ് ഈ ഗ്രാമപഞ്ചായത്ത് രൂപീകൃതമായത്.
വാർഡുകൾ സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് അതിയന്നൂർ വിസ്തീര്ണ്ണം 12.16 ചതുരശ്ര കിലോമീറ്റർ ജനസംഖ്യ 28,968 പുരുഷന്മാർ 14,540 സ്ത്രീകൾ 14,428 ജനസാന്ദ്രത 2382 സ്ത്രീ : പുരുഷ അനുപാതം 992 സാക്ഷരത 84.31% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kottukalpanchayat Archived 2016-03-10 at the Wayback Machine .
കോട്ടുവായ് ഇംഗ്ലീഷ് വിലാസം https://ml.wikipedia.org/wiki/Yawn
മനുഷ്യശരീരത്തിലെ ഒരു അനൈച്ഛികചേഷ്ടയാണ് കോട്ടുവായ്.
ഇതുസംഭവിയ്ക്കുമ്പോൾ ഒരേ സമയത്തു തന്നെ ശ്വാസം ഉള്ളിലേയ്ക്ക് വലിയ്ക്കപ്പെടലും ( inhalation ) കർണപുടം ( eardrum ) വലിയപ്പെടുകയും ചെയ്യുന്നു.
തുടർന്ന് ഏതാനും സെക്കൻഡുകൾക്കുള്ളിൽ ശ്വാസം പുറത്തേയ്ക്കു തള്ളപ്പെടുന്നു ( exhalation ).
പൊതുവേ മനുഷ്യരിൽ ഇതു കാണപ്പെടുന്നത് ഉറക്കത്തിന് തൊട്ടു മുൻപും പിന്പുമോ അതല്ലെങ്കിൽ ആയാസകരമായ പ്രവൃത്തികളിൽ ഏർപ്പെട്ടിരിയ്ക്കുമ്പോളോ ആണ്.
പൊതുവേ ഇത് ക്ഷീണം, മാനസികസമ്മർദ്ദം, ഉറക്കച്ചടവ് തുടങ്ങിയവയാണ് കോട്ടുവായുടെ കാരണങ്ങളായി പറയപ്പെടുന്നത്.
മനുഷ്യരിൽ മറ്റുള്ളവരുടെ കോട്ടുവായ് വീക്ഷിക്കലും കോട്ടുവായ്ക്കു കാരണമാകാറുണ്ട്.
മനുഷ്യരിൽ മാത്രമല്ല ഇത്തരം "പകർച്ചാകോട്ടുവായ്കൾ" ചിമ്പാൻസി, നായ്, പൂച്ച മുതലായ മൃഗങ്ങളിലും ചില പക്ഷികളിലും കണ്ടിട്ടുണ്ട്.
ഏതാണ്ട് ഇരുപതോളം വിവിധ അനുമാനങ്ങൾ ഇതിന്റെ കാരണത്തെനെപ്പറ്റി ഉണ്ടെങ്കിലും ഇതുവരെ പരസ്പരസമ്മതമായ ഒരു തീരുമാനം ആയിട്ടില്ല.
എന്തുകൊണ്ടാണ് കോട്ടുവായ് ഉണ്ടാകുന്നതെന്നതിനെപ്പറ്റി പല വാദങ്ങളും ഉണ്ട്.
കോട്ടുവായ് ഉണ്ടാകുന്നതിനു ഒന്നിലേറെ കാരണങ്ങൾ ഉണ്ടായേക്കാം.
എന്നാൽ കോട്ടുവായുടെ പരിണാമപരമായുള്ള ഉത്ഭവം വ്യക്തമാക്കുന്ന സിദ്ധാന്തങ്ങൾ ഒന്നും തന്നെയില്ല.
ഒരു പഠനം പറയുന്നത് ഒരാളുടെ രക്തത്തിൽ കാർബൺ ഡൈ ഓക്സയിഡിന്റെ അളവ് കൂടുമ്പോൾ ശരീരത്തിന് കൂടുതൽ ഓക്സിജൻ ഉള്ളിലേക്കെടുക്കാൻ സഹായത്തിനായാണ് കോട്ടുവായ് ഉണ്ടാകുന്നത് എന്നാണു.
ഇതോടൊപ്പം അധികമുള്ള  കാർബൺ ഡൈ ഓക്സയിഡ് പുറത്തേയ്ക്കും പോകുമല്ലോ.
വാസ്തവത്തിൽ കോട്ടുവായ് ഇടുന്ന സമയത്തെ ഓക്സിജൻ അന്തർഗമനം സാദാ ശ്വസോഛ്വാസസമയത്തേക്കാൾ കുറവാണ്.
എന്നാൽ ഓക്സിജൻ അധികമായി നൽകിയിട്ടും അതുപോലെ കാർബൺ ഡൈ ഓക്സയിഡിന്റ അളവ് കുറച്ചിട്ടും കോട്ടുവായുടെ എണ്ണം കുറഞ്ഞില്ല.
വേറെ ഒരു സിദ്ധാന്തം ജീവികളുടെ സാമൂഹ്യജീവിതവുമായി ബന്ധപ്പെട്ടതാണ്.
മറ്റു ജീവികൾക്ക് ഇരയാകാതിരിയ്ക്കാനും അപകടങ്ങളെ നേരിടാനും ജീവികൾ എപ്പോഴും സജ്ജമായിരിക്കണം.
ഒരാളിൽ നിന്നും മറ്റൊരാളിലേക്ക് പകരുന്ന കോട്ടുവായ്കൾ ജീവികളെ എപ്പോഴും ജാഗരൂകരായിരിക്കാൻ സഹായിയ്ക്കുന്നു.
ഒരു ജീവി ഉറക്കം തൂങ്ങി ഇരിയ്ക്കുകയാണെങ്കിൽ അതിനു പെട്ടെന്ന് ഓടി രക്ഷപ്പെടാൻ കഴിഞ്ഞെന്നു വരില്ല.
ഇത്തരം സന്ദർഭത്തിൽ 'പകരുന്ന' കോട്ടുവായ്കൾ അതിന് ജാഗരൂകനാകാനുള്ള ഒരു പ്രേരകമാകാം.
പരിഭ്രമം ആണ് കോട്ടുവായ് ഉണ്ടാകാൻ കാരണം എന്നതാണ് മറ്റൊരു വാദമുഖം.
പരിഭ്രമത്തിന്റെ തുടർച്ചയായി ജീവികൾ എന്തെങ്കിലും ഉടനെ ചെയ്യും.
പരിചയമുള്ള സംഭവങ്ങളെ മാത്രം ആധാരമാക്കിയ ചില നിഗമനങ്ങൾ പറയുന്നത് കോട്ടുവായ് മനുഷ്യരെ ജാഗരൂകരാക്കും എന്നാണ്.
വിമാനത്തിൽ നിന്നും ചാടുന്നതിന് തൊട്ടു മുൻപ് പാരാട്രൂപറിന് കോട്ടുവായ് ഉണ്ടാകാറുണ്ടത്രെ.
കോട്ടുവായ് തലച്ചോറിന്റെ താപനില ക്രമീകരിയ്ക്കുന്നു എന്നുള്ളതാണ് വേറെ ഒരു പഠനം പറയുന്നത്.
മറ്റൊരു സിദ്ധാന്തം വിശപ്പ്, വികാരങ്ങൾ, മൂഡ് തുടങ്ങിയവയെ നിയന്ത്രിയ്ക്കുന്ന അതേ രാസഘടകങ്ങൾ തന്നെയാണ് കോട്ടുവായ് ഉണ്ടാകാനും പ്രേരകമാകുന്നത് എന്നാണ്.
സെറോടോനിൻ( serotonin ), ഡോപ്പാമിൻ( dopamine ), ഗ്ലുട്ടാമിക് ആസിഡ് ( glutamic acid ), നൈട്രിക് ഓക്സയിഡ് ( nitric oxide ) തുടങ്ങിയവയാണ് ഈ ഘടകങ്ങൾ.
ഈ ഘടകങ്ങൾ തലച്ചോറിൽ കൂടുതൽ ഉത്പാദിപ്പിയ്ക്കപ്പെടുമ്പോൾ കൂടുതൽ കോട്ടുവായ്കൾ ഉണ്ടാകുന്നു.
മൃഗങ്ങളിലെ കോട്ടുവായ്
മൃഗങ്ങളിൽ കോട്ടുവായ് മുന്നറിയിപ്പിനുള്ള ഒരു സൂചനയാണ്.
ചാൾസ് ഡാർവിൻ തൻറെ The Expression of the Emotions in Man and Animals എന്ന പുസ്തകത്തിൽ ബബൂൺ കുരങ്ങുകൾ തങ്ങളുടെ ശത്രുക്കളെ ഭയപ്പെടുത്താനായി കോട്ടുവായ് ഉപയോഗിയ്ക്കുന്നുണ്ട് എന്ന് സൂചിപ്പിച്ചിട്ടുണ്ട്.
ഒരു പക്ഷെ കോട്ടുവായിലൂടെ തങ്ങളുടെ വലിയ കൊമ്പൻ പല്ലുകൾ ശത്രുക്കളെ കാണിയ്ക്കാം എന്നുള്ളതായിരിയ്ക്കാം അവയുടെ ഉദ്ദേശം.
അതുപോലെ സയാമീസ് ഫൈറ്റിംഗ്‌ മീൻ Siamese fighting fish തങ്ങളുടെ വർഗ്ഗത്തിൽ പെട്ട മറ്റൊരു മീനിനെ കണ്ടാൽ മാത്രമേ കോട്ടുവായ് ഇടൂ.
അതിനുശേഷം ഇതരമത്സ്യത്തെ ഉടനെ അത് ആക്രമിച്ചേക്കാം.
ഗിനിപന്നികളും തങ്ങളുടെ രോഷം കാണിയ്ക്കാനായി കോട്ടുവായ് ഇടാറുണ്ട്.
നായ്ക്കളും പൂച്ചകളും കോട്ടുവായ് ഇടുന്നത് ചിലപ്പോൾ അവയുടെ ഉടമകൾ കോട്ടുവായ് ഇടുമ്പോളാണ്.
മറ്റു ചിലപ്പോൾ അവയ്ക്കു എന്താണ് ചെയ്യേണ്ടതെന്നറിയാതെ ഇരിയ്ക്കുമ്പോളും.
നായ്ക്കൾക്ക് മനുഷ്യരുടെ കോട്ടുവായ് പകരുന്നത് അവയുടെ പരിണാമപരമായ ഫലമാണോ അതോ മനുഷ്യരുമായുള്ള ദീർഘമായ സഹവാസത്തിന്റെ ഫലമായാണോ എന്ന് തീർച്ചപ്പെടുത്തിയിട്ടില്ല.
കോട്ടുവായ് ഇടുന്ന മൃഗങ്ങൾ ബാരെഡ് മൂങ്ങ ക്രാബ്ഈറ്റർ സീൽ ( Lobodon carcinophaga ) Juvenile ജാപ്പനീസ് മക്കാക് പോണി പൂച്ച ആൺസിംഹം ബംഗാൾ കടുവ ജാഗ്വാർ ഹിപ്പോപൊട്ടാമസ് അവലംബം കൂടുതൽ വായനയ്ക്ക് Provine, Robert R. Curious Behavior: Yawning, Laughing, Hiccupping, and Beyond (Harvard University Press; 2012) 246 pages; examines the evolutionary context for humans.
പുറംകണ്ണികൾ Yawn article in Scholarpedia .
The unexpected truth behind the science of yawning , LiveLeak (originally aired on Good Morning America ), 30 July 2007 A Real Yawner: Causes, Concerns and Communications of the Yawn , Mary Bridget Reilly, University of Cincinnati , 23 October 2003
കാളകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പി.ഭാസ്ക്കരൻ രചിച്ച ഒരു കവിതയാണ് കാളകൾ .
കാളകൾ എന്ന പേരിലുള്ള കവിതാസമാഹാരത്തിലാണ് ഇൗ കവിത ഉൾപ്പെടുത്തിയിട്ടുള്ളത്.
തോളത്തു  ഘനം  തൂങ്ങും വണ്ടിതൻ തണ്ടും പേറി-
ക്കാളകൾ മന്ദം മന്ദമിഴഞ്ഞു നീങ്ങീടുമ്പോൾ അവലംബം
കാളപ്പുലി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശിവൻ പുലികണ്ടനും , പാർവതി പുള്ളിക്കരിങ്കാളിയുമായി പുലികളായി വേഷം മാറിയപ്പോൾ പിറന്ന സന്തതികളിൽ ഒരാളാണ്  കാളപ്പുലി,അഥവാ കാളപ്പുലിയൻ ദൈവം.
കണ്ടപ്പുലി, മാരപ്പുലി,പുലിമാരുതൻ , പുലിയൂരുകണ്ണൻ , പുലിയൂരുകാളി എന്നിവരാണ് മറ്റുള്ളവർ.
കുറുമ്പ്രാതിരി വാണവരുടെ പശുക്കളെ കൊന്നുചോരകുടിക്കുകയും ഭക്ഷിക്കുകയും ചെയ്ത പുലികളെ പിടിക്കുവാൻ കരിന്തിരി കണ്ണൻ എന്ന ആൾ സന്നദ്ധനായി.
ചന്ദ്രേരൻ ( ചന്ദ്രക്കാരൻ )മാവിന് മുകളിൽ  മാനിന്റെ തല പിടിപ്പിച്ച ഒരു കുട്ടിയെ ഇരയായി വെച്ച്  പുലികളെ  നേരിടാൻ കരിന്തിരി കണ്ണൻ തീരുമാനിച്ചു.
കാളപ്പുലിയനാണ്  ആ കരിന്തിരികണ്ണനെ  വധിക്കുന്നത്.
തുടർന്ന്   കരിന്തിരി കണ്ണനും ദൈവക്കോലമായി.
കാലിച്ചാൻ തെയ്യം , വയനാട്ടുകുലവൻ ,തുടങ്ങിയവരുമായി വേഷത്തിൽ കാളപ്പുലിയന്  സാമ്യമുണ്ട്.
കാളക്കൊടിയൻ പരൽ ഇംഗ്ലീഷ് വിലാസം https://ml.wikipedia.org/wiki/Puntius_amphibius ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ ആറുകളിൽ കണ്ടുവരുന്ന ഒരിനം പരൽമത്സ്യമാണ് കാളക്കൊടിയൻ പരൽ .
ശാസ്ത്രനാമം:Puntius amphibius.
ഊളിപ്പരൽ എന്ന പേരിലും അറിയപ്പെടുന്നു.
പത്ത് സെന്റിമീറ്ററാണ് ശരാശരി വലിപ്പം.
പ്രധാനമായും പർവ്വതങ്ങളിലെ അരുവികളിൽ കാണാം.
കൂടാതെ പാടശേഖരങ്ങളിലും കണ്ടുവരുന്നു.
നാലുവർഷമാണ് ഒരു മത്സ്യത്തിന്റെ പരമാവധി ആയുസ്സ്.
" Puntius amphibius " in ഫിഷ്ബേസ് .
May 2010 version.
കാളത്തേക്ക്
കാളകളെ ഉപയോഗിച്ചു ജലസേചനം നടത്താനുതകുന്ന നാടൻ സമ്പ്രദായമാണ്‌ കാളത്തേക്ക് അഥവാ കബാലൈ ‌.
കേരളത്തിലും ചില ദക്ഷിണേന്ത്യൻ സംസ്ഥാനങ്ങളിലും കാളത്തേക്ക് ഉപയോഗിച്ചിരുന്നു എങ്കിലും ആധുനിക മോട്ടോർ പമ്പുകൾ ഇവയെ പുറന്തള്ളിയിരിക്കുന്നു.
കബാലൈ എന്നു പേരുള്ള ഒരു ഗണിതജ്ഞനാണ്‌ ഇതിന്റെ ഉപജ്ഞാതാവ്.
മോട്ടോർ പമ്പിനെ അപേക്ഷിച്ച് അല്പ്പം മാത്രമാണ്‌ ഇതിന്റെ ദക്ഷതയിൽ കുറവുള്ളത്.
ഒരാളും ഒരു കാളയുമാണ്‌ കാളത്തേക്ക് പ്രവർത്തിപ്പിക്കുന്നതിന്‌ ആവശ്യമുള്ളത്.
ഇതിന്റെ ഉത്തരേന്ത്യൻ പതിപ്പിന്‌ രണ്ടാളുടെ ആവശ്യമുണ്ട് .
ആഴമുള്ള ജലാശയങ്ങളിൽ നിന്ന് വെള്ളം എടുക്കാനാണ്‌ കാളത്തേക്ക് ഉപയോഗിച്ചിരുന്നത്.
കാളകളേയോ പോത്തുകളേയോ ഉപയോഗിച്ചാണ്‌ വെള്ളം കോരുന്നത്.
വേനലിൽ പറമ്പുകൾക്ക് ഈർപ്പം കൂട്ടുന്നതിനു ആഴമുള്ള കിണറുകളിൽ നിന്ന് ജലം എത്തിക്കാമെന്നതാണ്‌ പ്രത്യേകത.
തേക്കു കുട്ട , തുമ്പി , വട്ട് , ഉരുൾ , കയർ എന്നിവയാണ്‌ പ്രധാന ഭാഗങ്ങൾ.
ഒരു വലിയ ലോഹപ്പാത്രമാണ്‌ തേക്കുകുട്ട.
ഇത് അരക്കുട്ട, കാൽക്കുട്ട, മുക്കാൽക്കുട്ട എന്നിങ്ങനെ പല വലിപ്പത്തിൽ ഉണ്ട്.
ജലാശയത്തിന്റെ ആഴം, കാളകളുടെ കരുത്ത് എന്നിവ അനുസരിച്ചാണ്‌ ഇവ തിരഞ്ഞെടുക്കുന്നത്.
ഈ കുട്ടക്ക് ലോഹത്തിൽ തീർത്ത പിടിയും അതിനൊരു കൊളുത്തുമുണ്ടായിരിക്കും.
തുകലുകൊണ്ടുള്ള കുട്ടയും ഉപയോഗിച്ചിരുന്നു .
മൂന്നു നാലടി നീളം വരുന്ന ആനയുടെ തുമ്പിക്കൈയിന്റെ ആകൃതിയിലുള്ള ഒരു തുകല് (റബ്ബർ)‍ക്കുഴൽ  ഇതനോട് ഘടിപ്പിക്കുന്നു.
ഇതാണ്‌ തുമ്പി.
തേക്കുകുട്ടയുടെ മൂട്ടിൽ നിന്നും തള്ളിനിൽകുന്ന ലോഹക്കുഴലിലാണ്‌ തുമ്പിയെ ഘടിപ്പിക്കുക.
ഈ തുമ്പിയുറ്റെ അഗ്രത്തിൽ നിന്നും കുട്ടയുടെ മുകളിലെ പിടിയിൽ നിന്നും ഓരോ കയറുകൾ‍ വീതം കെട്ടിയിരിക്കും.
തുമ്പിക്കയർ കുട്ടയുടെ കയറിനേക്കാൾ നീളം കുറഞ്ഞതായിരിക്കും.
കുട്ടയെ കമ്പക്കയർ കൊണ്ടാണ്‌ ബന്ധിപ്പിക്കുക.
വെള്ളം നിറഞ്ഞ തൊട്ടി, കാള വലിച്ചുയർത്തുമ്പോൾ തുകൽക്കുഴലിന്റെ തുറന്നഭാഗവും തൊട്ടിയും ഒരേ നിലയിൽ ആയിരിക്കത്തക്കവണ്ണമായിരിക്കും കയറുകളുടെ നീളം ക്രമീകരിച്ചിരിക്കുക .
കമ്പക്കയർ ഒരു മരത്തിന്റെ തുടിയിലണ്‌ ( കപ്പി ) തിരിയുക.
ഈ തുടി കിണറിലേക്ക് ചാഞ്ഞ് നിൽക്കുന്ന രണ്ട് മരക്കാലുകളിൽ പിടിപ്പിച്ചിരിക്കും.
തുമ്പിക്കയർ സമാനമായ  മറ്റൊരു തുടിയിലിലുടെ ഇഴയുന്നു.
ഈ തുടി കിണരിന്റെ വക്കിലായിരിക്കും ഘടിപ്പിച്ചിരിക്കുക.
ഇതിന്റെ ഉരുൾ എന്നാണ്‌ വിളിക്കുന്നത്.
തുമ്പിക്കയർ നിലത്തുകിടന്നിഴയാതിരിക്കാനാണ്‌ ഇത്.
കയറുകൾ രണ്ടും കാളകളെ പൂട്ടി നുകത്തിൽ ബന്ധിപ്പിക്കുന്നു.
കമ്പക്കയറിൽ തേക്കുകാരൻ ഇരിക്കുന്നു.
ഈ നുകവും കൊണ്ട് കാളകൾ മുന്നോട്ട് പോകുന്നതനുസരിച്ച് കുട്ട ഉയർന്ന് വരികയും തറനിരപ്പിലെത്തുമ്പോൾ തുമ്പിക്കയറിനു നീളം കുറവായതിനാൽ തൊട്ടിയും കുഴലും കിണറിന്റെ വക്കത്തെത്തുമ്പോൾ തൊട്ടി കൂടുതൽ മുകളിലേക്കുയരുകയും തുമ്പികുഴലിലൂടെ വെള്ളം പുറത്തേക്കൊഴുകുകയും ചെയ്യുന്നു .
കാളത്തേക്ക് - ഭാഗങ്ങൾ 1-നുകവും കാളയുമായി ബന്ധിപ്പിക്കുന്ന ഭാഗം 2-തേക്കുകുട്ട 3-തുമ്പിക്കുഴൽ 4-കമ്പക്കയർ ഇടുന്ന തുടി 5-ഉരുൾ (തുമ്പിക്കയർ ഇടുന്നത്) 6-കമ്പക്കയർ 7-തുമ്പിക്കയർ അവലംബം
കാളത്തോട്‌ ഇംഗ്ലീഷ് വിലാസം https://ml.wikipedia.org/wiki/Kalathode ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൃശൂർ പട്ടണത്തോട് വളരെ അടുത്ത് കിടക്കുന്ന ഒരു ഗ്രാമ പ്രദേശമാണ് കാളത്തോട്‌ .
ഒല്ലൂക്കര, കൃഷ്ണാപുരം, പുളിപ്പറമ്പ്-കുറ, എന്നീ ചെറു ഗ്രാമങ്ങൾ ചേർന്നതാണ് കാളത്തോട്‌.
തൃശൂർ കോർപറേഷനിലെ ഒരു വാർഡാണ് കാളത്തോട്.
കാളത്തോട് നിന്നും തൃശൂർ ടൗണിലേക്ക് 4 കി.
തൃശൂർ, പാലക്കാട് നാഷണൽ ഹൈവേയിൽ സ്ഥിതി ചെയ്യുന്നു.
കാളക്കൊടിയൻ ഇംഗ്ലീഷ് വിലാസം https://ml.wikipedia.org/wiki/Dawkinsia_assimilis
ആക്റ്റിനോറ്റെറിജീ വിഭാഗത്തിൽപ്പെട്ട, പശ്ചിമഘട്ടതദ്ദേശവാസിയായ ഒരു മത്സ്യമാണ് കാളക്കൊടിയൻ .
( ശാസ്ത്രീയനാമം : Dawkinsia assimilis ) .
വംശനാശ സാദ്ധ്യതയുള്ള ഒരു മത്സ്യമാണിത്.
ഇവ താമസിക്കുന്ന ഇടങ്ങളുടെ ശോഷണവും നിയമവിരുദ്ധമായി അലങ്കാര ആവശ്യങ്ങൾക്കുവേണ്ടി ശേഖരിക്കുന്നതും ഇവയുടെ നിലനിൽപ്പ് ഭീതിയിലാക്കുന്നു.
നേത്രാവതി , ഭവാനി , ചാലക്കുടിപ്പുഴ , കല്ലട നദി , മണിമലയാർ എന്നിവിടങ്ങളിൽ നിന്നും ഇതിനെ കണ്ടെത്തിയിട്ടുണ്ട്.
പതുക്കെയും വേഗത്തിലും ഒഴുകുന്ന നദികളിൽ ഇവയ്ക്ക് ജീവിക്കാൻ കഴിയും.
പുഴുക്കൾ, പ്രാണികൾ, കൊഞ്ചുകൾ, സസ്യാവശിഷ്ടങ്ങൾ എന്നിവയെല്ലാം ഈ മത്സ്യം ഭക്ഷിക്കുന്നു.
ഉരുളൻ പരൽ എന്ന തെറ്റായ പേരിൽ ഇതിനെ അലങ്കാരമത്സ്യമായി വർഷങ്ങളോളം വിദേശത്തേക്ക് കടത്തിയിട്ടുണ്ട്.
ഭവാനിപ്പുഴയും ചാലക്കുടിപ്പുഴയും മലിനമാവുന്നതും അതിരപ്പള്ളിയിൽ നിർമ്മിക്കാൻ ശ്രമിക്കുന്ന ജലവൈദ്യതപദ്ധതിയും ഈ മത്സ്യത്ത്ന്റെ നിലനിൽപ്പിനു ഭീഷണിയാണ്.
അവലംബം പുറത്തേക്കുള്ള കണ്ണികൾ Dawkinsia assimilis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാളകെട്ടി(മീനച്ചിൽ)
മീനച്ചിൽ താലൂക്കിന് കീഴിൽ തിടനാട് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് കാളകെട്ടി .
കാഞ്ഞിരപ്പള്ളിക്കും ഈരാറ്റുപേട്ടയ്ക്കും ഏകദേശം മദ്ധ്യേ ഇവിടം സ്ഥിതി ചെയ്യുന്നു.
ഈരാറ്റുപേട്ട ബ്ലോക്കിൽ ആണ് ഇത് ഉൾപ്പെടുന്നത്.
സമീപത്തുള്ള പൊതു സ്ഥാപനങ്ങൾ സർക്കാർ സ്ഥാപനങ്ങൾ
പോസ്റ്റോഫീസ് സ്റ്റേറ്റ് ബാങ്ക് ഓഫ് ഇന്ത്യ KSEB BSNL ഓഫീസ് വിദ്യാഭ്യാസ സ്ഥാപനങ്ങൾ
അച്ചാമ്മ മെമ്മോറിയൽ ഹയ്യർ സെക്കൻഡറി സ്കൂൾ നിർമ്മല ഇംഗ്ലീഷ് മീഡിയം സ്കൂൾ ഭരണ സംവിധാനം
താലൂക്ക്: മീനച്ചിൽ പ്രാദേശിക ഭരണകൂടം സംവിധാനം: പഞ്ചായത്ത് പ്രാദേശിക ഭരണകൂടത്തിൻ്റെ പേര്: തിടനാട് വില്ലേജ് : കൊണ്ടൂർ അവലംബം
കാളകൂടം ഇംഗ്ലീഷ് വിലാസം https://ml.wikipedia.org/wiki/Halahala
ദേവന്മാരും അസുരന്മാരും ചേർന്ന് അമൃതത്തിനായി പാലാഴി കടഞ്ഞപ്പോൾ കിട്ടിയ അസംഖ്യം വസ്തുക്കളിൽ ഒന്നാണ് കാളകൂടം എന്ന അത്യുഗ്രവിഷം.
ഇത് ഭൂമിയിൽ വീണാൽ ഭൂമി ചാമ്പലായിപ്പോകുമെന്നതുകൊണ്ട് ഭഗവാൻ പരമശിവൻ അത് കയ്യിൽ വാങ്ങി പാനം ചെയ്തു.
വിവരമറിഞ്ഞ് പരിഭ്രമിച്ച് ശിവപത്നി പാർവതി ശിവന്റെ കണ്ഠം അമർത്തിപ്പിടിച്ചുവെന്നും അപ്പോൾ കാളകൂടം ശിവന്റെ വയറ്റിലേക്കിറങ്ങാതെ കണ്ഠത്തിലിരുന്ന് കട്ടപിടിച്ചുവെന്നും അങ്ങനെ ശിവന്റെ കഴുത്തിന് നീലനിറം വന്നു എന്നും കഥ.
ശിവന് നീലകണ്ഠൻ എന്നും പേരുണ്ട്.
എൻ.എൻ. കൃഷ്ണദാസ് ഇംഗ്ലീഷ് വിലാസം https://ml.wikipedia.org/wiki/N.
_Krishnadas
സി.പി.ഐ.(എം) നേതാവായ എൻ.എൻ കൃഷ്ണദാസ് (ജനനം : 1959 മാർച്ച് 12) നാലുതവണ ലോക്‌സഭാ അംഗമായി തെരഞ്ഞെടുക്കപ്പെട്ടിട്ടുണ്ട്.
1996, 1998, 1999, 2004 എന്നീ വർഷങ്ങളിൽ 11 മുതൽ 14 വരെയുള്ള ലോക്‌സഭകളിൽ അദ്ദേഹം പാലക്കാട് നിയോജക മണ്ഡലത്തെ ഇന്ത്യൻ പാർലമെന്റിൽ പ്രതിനിധീകരിച്ചു.
പാലക്കാട് സ്വദേശിയായ കൃഷ്ണദാസ് ചിറ്റൂർ ഗവൺമെന്റ് കോളേജിൽ നിന്നും ധനശാസ്ത്ര ബിരുദം നേടിയിട്ടുണ്ട്.
വിദ്യാർത്ഥിയായിരുന്നപ്പോഴേ രാഷ്ട്രീയ പ്രവർത്തനം ആരംഭിച്ച അദ്ദേഹം 1996 -ൽ ഡി.വൈ.എഫ്.ഐ. യുടെ ദേശീയ പ്രസിഡന്റായി തെരഞ്ഞെടുക്കപ്പെട്ടു.
വിവിധ പാർലമെന്ററി സമിതികളിൽ അംഗമായിരുന്ന കൃഷ്ണദാസ് 1998-99 കാലത്ത് പാർലമെന്റിലെ സി.പി.ഐ.(എം) പാർലമെന്ററി പാർട്ടി ഉപനേതാവായും സേവനമനുഷ്ഠിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2004 പാലക്കാട് ലോകസഭാമണ്ഡലം എൻ.എൻ. കൃഷ്ണദാസ് സി.പി.എം. , എൽ.ഡി.എഫ് വി.എസ്. വിജയരാഘവൻ കോൺഗ്രസ് (ഐ.) , യു.ഡി.എഫ്. 1999 പാലക്കാട് ലോകസഭാമണ്ഡലം എൻ.എൻ. കൃഷ്ണദാസ് സി.പി.എം. , എൽ.ഡി.എഫ്. എം.ടി. പത്മ കോൺഗ്രസ് (ഐ.) , യു.ഡി.എഫ്. 1998 പാലക്കാട് ലോകസഭാമണ്ഡലം എൻ.എൻ. കൃഷ്ണദാസ് സി.പി.എം. , എൽ.ഡി.എഫ് വി.എസ്. വിജയരാഘവൻ കോൺഗ്രസ് (ഐ.) , യു.ഡി.എഫ്. 1996 പാലക്കാട് ലോകസഭാമണ്ഡലം എൻ.എൻ. കൃഷ്ണദാസ് സി.പി.എം. , എൽ.ഡി.എഫ് വി.എസ്. വിജയരാഘവൻ കോൺഗ്രസ് (ഐ.) , യു.ഡി.എഫ്. അവലംബം ↑ http://governance.cplash.com/india/people/shri-nn-krishnadas%5Bപ്രവർത്തിക്കാത്ത+കണ്ണി%5D ↑ http://parliamentofindia.nic.in/ls/lok12/biodata/12kl07.htm ↑ ↑ http://www.keralaassembly.org
എൻ.എൻ. പിള്ള ഇംഗ്ലീഷ് വിലാസം https://ml.wikipedia.org/wiki/N.
_Pillai
മലയാള നാടക വേദിയുടെ ആചാര്യൻമാരിൽ ഒരാളായിരുന്നു എൻ. എൻ. പിള്ള ‍ ( 1918 - നവംബർ 14 1995 ).
1918 ൽ വൈക്കത്ത് ജനിച്ചു.
കോട്ടയം സി.എം.എസ്. കോളെജിൽ പഠിച്ചു.
ഇന്റർമീഡിയറ്റ് പരീക്ഷയിൽ തോറ്റതോടെ നാടുവിട്ട് മലയയിൽ എത്തി.
രണ്ടാം ലോകയുദ്ധകാലത്ത് ഐ.എൻ.എ യുടെ പ്രചാരണവിഭാഗത്തിൽ പ്രവർത്തിച്ചു.
1945-ൽ നാട്ടിൽ തിരിച്ചെത്തി.
രു വർഷം കഴിഞ്ഞ് കുടുംബസമേതം മലയയിലേക്കു പോയി.
മൂന്നരവർഷം കഴിഞ്ഞ് തിരിച്ചുവന്ന് കോട്ടയത്ത് ഒളശ്ശയിൽ താമസമാക്കി.
ഒട്ടേറെ നാടകങ്ങൾ രചിക്കുകയും 1952-ൽ വിശ്വകേരള കലാസമിതി സ്ഥാപിച്ചു.
വിശ്വകേരളാ സമിതിയിലൂടെ അരങ്ങിലെത്തിക്കുകയും ചെയ്തു.
ഭാര്യ ചിന്നമ്മയും നടിയായിരുന്നു.
മകൻ വിജയരാഘവൻ നാടക-ചലച്ചിത്രനടനാണ്.1995 നവംബർ 14 -ന് അന്തരിച്ചു.
ജനപ്രീതി നേടിയ പല നാടകങ്ങളും എഴുതി അരങ്ങേറി.
ഇരുപത്തെട്ടു നാടകങ്ങളും 40 ഏകാങ്കനാടകങ്ങളും; കാപാലിക , ഈശ്വരൻ അറസ്റ്റിൽ , ക്രോസ്ബെൽറ്റ് തുടങ്ങിയ പ്രശസ്തനാടകങ്ങൾ നാടകദർപ്പണം , കർട്ടൻ എന്നീ പഠനഗ്രന്ഥങ്ങളും ഞാൻ എന്ന ആത്മകഥയും പ്രസിദ്ധീകരിച്ചിട്ടുണ്ട്.
പ്രേതലോകം എന്ന നാടകത്തിന് 1966-ൽ കേരള സാഹിത്യ അക്കാദമി പുരസ്കാരം ലഭിച്ചിരുന്നു .
എൻ.എൻ. പിള്ളയുടെ ആത്മകഥയുടെ പെര് ഞാൻ എന്നാണ്.
1991ൽ സിദ്ദിഖ്-ലാൽ സംവിധാനം ചെയ്ത ഗോഡ്‌ഫാദർ എന്ന സിനിമയിൽ അഞ്ഞൂറാൻ എന്ന കഥാപാത്രത്തെ അവതരിപ്പിച്ചുകൊണ്ട് ചലച്ചിത്ര രംഗത്ത് അരങ്ങേറ്റം കുറിച്ചു.
തുടർന്ന് നാടോടി എന്ന ചിത്രത്തിലും അഭിനയിച്ചു.
കേന്ദ്ര-സംസ്ഥാന ഗവൺമെന്റുകളുടെയും കേരള സാഹിത്യ അക്കാദമിയുടെയും സംഗീത നാടക അക്കാദമിയുടെയും സാഹിത്യ പ്രവർത്തക സഹകരണ സംഘത്തിന്റെയും അവാർഡുകൾ ലഭിച്ചിട്ടുണ്ട്.
ആത്മകഥയ്ക്ക് അബുദാബി മലയാളി സമാജത്തിന്റെ പുരസ്കാരവും ലഭിച്ചു.